(Aangestuur vanaf Kolonel 'Mad Mike' Hoare)
Thomas Michael Hoare (Kolonel 'Mad Mike' Hoare) (1920) was 'n huursoldaat bekend vir sy aktiwiteite in Afrika en die Indiese Oseaan.
2 Kongo krisis
4 Die Seychelle Insident
Vroeë lewe en militêre loopbaan [wysig]
Hoare is gebore in Dublin, Ierland. Hy dien in Noord Afrika as 'n pantseroffisier in die Britse Weermag gedurende die Tweede Wêreldoorlog, en bereik die rang van kaptein. Na die oorlog emigreer hy na Durban, waar hy onder meer safari's reël.
Kongo krisis [wysig]
Gedurende die Kongo Krisis het Mike Hoare twee huursoldaat groepe georganiseer en gelei:
1960 – 1961. "Majoor" Mike Hoare se eerste huursoldaat- aksie was in Katanga, 'n provinsie wat gepoog het om van die nuut onafhanklike Kongo af te skei. Die eenheid was bekend as "4 Kommando". Gedurende hierdie tyd het hy met Phyllis Simms, 'n lugwaardin, getrou.
1964. Katangese President Moise Tshombe het "Kolonel" Mike Hoare gewerf om 'n huursoldaat eenheid by name "5 Kommando" bestaande uit ongeveer 300 mans, die meeste van Suid-Afrika afkomstig. Hoare en sy huursoldate werk saam met Belgiese valskermsoldate, Kubaanse uitgeweke vlieëniers en ander om 1 600 mense (meeste Europeërs en sendelinge) in Stanleyville van die Simba rebelle in Operation Dragon Rouge te red.
Nigeriese Burgeroorlog [wysig]
Gedurende die Nigeriese Burgeroorlog, (1967 – 1970), het Mike Hoare as 'n huursoldaat aan die Biafraanse kant geveg.
Die Seychelle Insident [wysig]
In 1978, het uitgewekenes van Seychelle in Suid-Afrika, namens voormalige president James Mancham, begin met gesprekke oor 'n moontlike staatsgreeppoging in die Seychelle.
Die operasie is toevertrou aan Hoare wat in Suid-Afrika as 'n siviele persoon gewoon het. Onder die 53 persone wat gewerf is vir die staatsgreep was lede van die Suid-Afrikaanse Spesiale Magte (Verkenningskommandos), verskeie voormalige Rhodesiëse soldate en voormalige Kongolese huursoldate.
Hoare en 53 huursoldate het die dekking van toeriste gebruik, naamlik rugbyspelers en lede van ‘n bier-drinkende groep bekend as die Ancient Order of Frothblowers. Hulle het arriveer in 'n Royal Swazi vliegtuig op Mahé tesame met hul wapens. Nege huursoldate (lede van Hoare se voorspan) was reeds op die eiland die aand van Woensdag, 25 November 1981.
Die staatsgreeppoging is onverwags aan die gang gesit toe doeanebeamptes 'n AK-47 aanvalsgeweer in die bagasie van een van die huursoldate ontdek het.
Die huursoldate was betrokke by 'n kortstondige skietgeveg by die lughawe en 45 van hulle vlug na 'n Air India vliegtuig (Air India Boeing Vlug 224) wat op daardie staduim op die aanloopbaan was. Hulle het die vliegtuig gekaap en dit gedwing om na Durban te vlieg. Een huursoldaat, die vier-en-twintigjarige Johan Fritz van Westcliff, het gesterf tydens die geveg. Vyf huursoldate, 'n vroulike meeloper en ook Martin Dolinchek (alias Anton Lubic) is agtergelaat.
Die huursoldate het gyselaars geneem wat later ongedeerd vrygelaat is.
'n Polisie sersant is gewond en 'n 2de luitenant in die leër David Antat is gedood.
Die Seychelle regering het die sewe (6 mans en 1 vrou) wat agtergebly het gearresteer en verhoor die mans (Junie-Julie 1982). Die aanklagtes teen die vrou is laat vaar. Vier van die ses aangeklaagdes is ter dood veroordeel (Brooks, Carey, England en Puren), Dolinchek is veroordeel tot 20 jaar tronkstraf en Sims tot 10. Na onderhandeling is almal uiteindelik na Suid-Afrika teruggestuur teen die middel van 1983.
In Januarie 1982 het 'n Internasionale Kommissie, aangestel deur die VN Veiligheidsraad, 'n ondersoek geloods na die insident. Die VN verslag het tot die gevolgtrekking gekom dat die Suid-Afrikaanse verdedigingsagentskappe betrokke was by die mislukte staatsgreep, in terme van die voorsiening van wapens en ammunisie.
Hoare en sy huursoldate is verhoor na hul terugkeer na Suid-Afrika, nie vir hul poging om 'n buitelandse regering omver te werp nie maar ingevolge oortredings van die Burgerlugvaart Oortredingswet van 1972.
Hoare het teen die einde van die verhoor sy eie verdediging waargeneem.
Regter Neville James het in die hof verklaar dat Hoare "'n beginsellose man was met 'n hoogs onverskillige houding teenoor die waarheid."
Hoare is tot tien jaar tronkstraf gevonnis, Peter Duffy, Mike Webb, Tullio Moneta en Pieter Doorewaard (waarskynlik die mees senior van die Verkenningskommando reserviste) is veroordeel tot 5 jaar, Ken Dalgliesh tot 1 jaar, en Charles Goatley tot 2 1/2 jaar.
Mike Hoare (Engels)
Ontsluit van "http://af.wikipedia.org/w/index.php?title=Mike_Hoare&oldid=1110179"	Kategorieë: IereSuid-Afrikaanse militariste	Navigasie-keuseskerm
Die bladsy is laas op 8 Maart 2013 om 15:05 bygewerk.